Eli Roth

**Eli Raphael Roth** (s. 18. huhtikuuta 1972) on yhdysvaltalainen elokuvaohjaaja, -käsikirjoittaja, -näyttelijä ja -tuottaja. Roth tunnetaan etenkin kauhuelokuvien ohjaajana. Näihin lukeutuvat *[[Cabin Fever]]* (2002), *[[Hostel]]* (2006), *[[The Green Inferno]]* (2013) ja ''Thanksgiving'' (2023). Näyttelijänä Roth on esiintynyt muun muassa Quentin Tarantinon elokuvassa *[[Kunniattomat paskiaiset]]* (2009)*,* jossa hän esitti hahmoa Donny "The Bear Jew" Donowitz.

## Yksityiselämä
Eli Raphael Roth syntyi juutalaiseen perheeseen Newtonin kaupungissa Massachusettsissa. Hänen isänsä on psykoanalyytikko ja äitinsä taiteilija.

Roth oli naimisissa chileläisen näyttelijän Lorenza Izzon kanssa vuosina 2014–2019.

Gazan sodan alettua vuonna 2023 Roth osoitti tukensa Israelille. 

## Ura
Eli Roth alkoi kuvata omia elokuvia lapsena nähtyään Ridley Scottin elokuvan *[[Alien – kahdeksas matkustaja|Alien]]* *(1979).* 

Opiskeluaikoina Roth kirjoitti ja ohjasi elokuvan nimeltään *Restaurant Dogs,* joka oli kunnianosoitus Tarantinon elokuvalle *[[Reservoir Dogs]] (1992).*

**Cabin Fever**

Roth kirjoitti käsikirjoituksen elokuvalleen *[[Cabin Fever]]* vuonna 1995. Kesti kuitenkin vuosia, ennen kuin se lopulta tehtiin elokuvaksi. Ensimmäiset yritykset myydä käsikirjoitus epäonnistui, koska studiot eivät tuona aikana uskoneet kauhugenren tuottavuuteen. Menestyselokuva *[[Scream (elokuva)|Scream]]* (1996) sai studiot kiinnostumaan genrestä uudelleen, mutta se ei auttanut Rothia; hänen ideansa olisi heidän mukaan pitänyt olla lähempänä Wes Cravenin elokuvaa.

Vuonna 2001, Cabin Fever tuotettiin 1.5 miljoonan dollarin budjetilla, joka saatiin kerättyä yksityisiltä sijoittajilta. Elokuvan osti Lionsgate seuraavilla Toronton elokuvajuhlilla. Cabin Fever julkaistiin 2002, ja se oli Lionsgaten vuoden tuottavin elokuva. Roth tuli elokuvalla tunnetuksi kauhugenren piireissä. Quentin Tarantino kutsui elokuvaa "parhaaksi uudeksi yhdysvaltalaiseksi elokuvaksi" vuoden 2004 *[[Premiere Magazine|Premiere Magazinen]]* haastattelussa. 

**Hostel**

Cabin Feverin menestyksen jälkeen Rothille tarjottiin monia ohjaustöitä, mutta hän oli epävarma kuinka edetä. Roth kertoi Tarantinolle (johon hän oli juuri tutustunut) alustavan ideansa kauhuelokuvalle, jota Tarantino piti mainiona.

Hostel sai alkunsa Rothin nähtyä internetissä sivuston, jonka mukaan maksua vastaan pääsisi Thaimaahan kokeilemaan "miltä tuntuu murhata ihminen". Roth ajatteli ensiksi tehdä dokumentin aiheesta, mutta päätyikin käyttämään sitä pohjana hänen seuraavalle elokuvalle. 

Roth sai lisävarmuutta idealleen nähtyään sen hetken yhdysvaltalaisten kauhuelokuvien tyylistä poiketen väkivaltaisia aasialaisia elokuvia. Etenkin japanilaisen Takashi Miiken elokuva *[[Audition]]* (1999) vaikutti Rothiin. 

*[[Hostel]]* julkaistiin vuonna 2006. Vajaan viiden miljoonan dollarin budjetin elokuvana se tuotti kokonaisuudessaan (DVD-myynnit mukaan lukien) noin 100 miljoonaa. Kriitikoiden kesken elokuva jakoi mielipiteitä. *[[New York Magazine|New York Magazinen]]* elokuvakriitikon David Edelsteinin mukaan Roth loi elokuvallaan subgenren "torture porn". 

Rothin mukaan kunkin aikakauden kauhuelokuvat kuvaavat sen ajan ihmisten pelkoja. Kauhuelokuvat toimivat ikään kuin "turvallisena" keinona päästää niitä ulos. Elokuvansa julkaisun jälkeen, Roth kertoi Hostelin suosion kuvastavan Irakin sodan luomia tunteita katsojissa.

**Hostel: Part II**

Roth halusi tehdä jatko-osan elokuvalleen Hostel, jossa hän keskittyisi enemmän murhia tekeviin liikemiehiin. Ensimmäisen elokuvan kohtaus, jossa Rick Hoffmannin esittämä hahmo pohtii kuinka hän haluaa tappaa uhrinsa sai Rothin mukaan yleisössä yllättävän vahvan reaktion. Hän halusi jäljitellä tätä tunnetta. 

 julkaistiin vuonna 2007. Ensimmäisen tapaan, elokuva jakoi mielipiteitä. Rotten Tomatoesin konsensuksen mukaan Hostel: Part II tarjoaa "lisää tuttua sadismia ja gorea". 

Elokuva koki rahallista tappiota sen suuren piratoinnin määrän vuoksi. Sen uskottiin olevan ainakin siihen asti eniten laittomasti ladatuin elokuva. 

Hostel-sarjan  julkaistiin vuonna 2011. Se ei ole enää Rothin ohjaama. 

**The Green Inferno**

Rothin seuraava elokuva on kannibalismia sisältävä kauhuelokuva *[[The Green Inferno]]* (2013) Elokuvan inspiraation lähteenä toimi italialaiset eksploitaatiokauhuelokuvat, joista etenkin Ruggero Deotaton *[[Kannibaalien polttouhrit]] (1980).* 

Roth kritisoi elokuvassa modernia internetaktivismia. 

Lehti *People's World* kutsui elokuvaa "rasistiseksi" siitä miten se kuvasi alkuperäiskansan jäseniä kannibaaleina. 

Kauhukirjailija Stephen King ylisti elokuvaa twitter-tilillään.

**Knock Knock**

*[[Knock Knock]]* (2015) on Rothin edellisistä poiketen psykologinen trilleri, jota tähdittää Keanu Reeves. Rothin mukaan elokuva on "*[[Vaarallinen suhde|Fatal Attraction]]* milleniaalisukupolvelle, jolle mikään ei ole yksityistä".  

Muita elokuvan inspiraatioita oli muun muassa *[[Funny Games]]* (1997), *[[Death Games]]* (1977) ja *[[Death and The Maiden]]* (1994). 

**Death Wish**

Roth ohjasi vuonna 2018 uudelleenfilmatisoinnin elokuvasta *[[Väkivallan vihollinen]]* (1974). Elokuvan pääosaa esittää Bruce Willis. 

Elokuva sai osittain negatiivista huomiota kriitikoilta, jotka pitivät sitä "asekulttuuria" ylistävänä ja huonosti ajoitettuna juuri sattuneen Floridan koulusurman vuoksi. 

**The House With a Clock In Its Walls**

Elokuva on vuoden 2018 fantasia-komedia joka perustuu saman nimiseen John Bellairsin romaaniin. Pääosissa Jack Black ja Cate Blanchett.

Rotten Tomatoesin konsensuksen mukaan elokuva on "viihdyttävää vaihtelua goren mestarille Eli Rothille".

**Fin** *(dokumentti)*

Rothin ohjaamassa vuoden 2021 dokumentissa hän matkustaa ympäri maailmaa havainnoimassa haiden eväkauppaa ja sen katastrofaalisia efektejä. 

Dokumentin yhtenä tuottajana toimi Leonardo DiCaprio. Se julkaistiin Discovery+ palvelussa.

**Thanksgiving**

*[[Thanksgiving (elokuva)|Thanksgiving]]* on vuonna 2023 julkaistu Rothin slasher-elokuva. Alun perin vuonna 2007 Roth kirjoitti ja ohjasi fiktiivisen elokuvatrailerin "Thanksgiving" Robert Rodriquezin ja Quentin Tarantinon yhteisprojektiin *Grindhouse ( ja ).* Kauhuelokuvien fanit innostuivat Rothin trailerista ja alkoivat odottaa sen kokopitkää versioita.**' Vuonna 2016 Roth oli kertonut, että jatkaa edelleen käsikirjoituksen työstämistä, jotta lopputulos vastaisi odotuksia.

== Filmografia ==
=== Ohjaajana ===
* ''[[Cabin Fever]]'' (2002)
* ''[[Hostel]]'' (2005) 
* **' (2007)
* *Thanksgiving* (valetraileri *Grindhouse*-elokuvien välissä, 2007)
* *[[The Green Inferno]]* (2013)
* *[[Knock Knock]]* (2015)
* *[[Death Wish (vuoden 2018 elokuva|Death Wish]]* (2018)
* *[[The House with a Clock in Its Walls]]* (2018)
* *[[Fin (vuoden 2021 dokumentti)|Fin]]* (2021, dokumentti)
* *[[Thanksgiving (elokuva)|Thanksgiving]]* (2023)

### Käsikirjoittajana
* **' (2011)
* ''[[Aftershock (vuoden 2012 elokuva)|Aftershock]]'' (2013)
* ''[[The Man with the Iron Fists]]'' (2012)

=== Näyttelijänä ===
* ''[[Cabin Fever]]'' (2002) – Justin
* ''[[Tales from the Crapper]]'' (2004) – Party-goer
* ''[[Hostel]]'' (2005) – American Stoner ([[Cameorooli|cameo]])
* ''[[2001 Maniacs]]'' (2005) – Justin
* ''[[Death Proof]]'' (2007) – Dov
* **' (2007) – Irronut pää (cameo)
* *[[Kunniattomat paskiaiset]]* (2009) – Donny "The Bear Jew" Donowitz
* *[[Piraija (vuoden 2010 elokuva)|Piraija]]* (2010) – Märkä t-paita -kilpailun juontaja
* *[[Endangered Species]]* (2011)
* *[[Aftershock (vuoden 2012 elokuva)|Aftershock]]* (2013)
* *[[The Man with the Iron Fists]]* (2012)
* *[[Clown (elokuva)|Clown]]* (2015)
* ''The House With a Clock in Its Walls'' (2018) – Comrade Ivan
* ''Godzilla: King of the Monsters'' (2019) – Fighter Pilot
* *[[QT8: The First Eight]]* (2019)
* *[[Poppy Playtime]]* (2022) – Jimmy Roth
* *[[The Idol]]* (2023) – Andrew Finkelstein

### Tuottajana
* *[[Hostel]]* (2005) 
* *[[2001 Maniacs]]* (2005)
* *[[Viimeinen manaus]]* (2010)
* *[[The Man with the Iron Fist]]* (2011)
* *[[Endangered Species]]* (2011)
* ** (2011)
* *[[The Man with the Iron Fists]]* (2012)
* *[[The Green Inferno]]* (2013)
* *[[Hemlock Grove]]* (2013)
* *[[The Last Exorcism]]* (2014)
* *[[Clown (elokuva)|Clown]]* (2014)
* *The Stranger* (2014)
* *[[Baywatch (elokuva)|Baywatch]]* (2017)
* *Haunt* (2019)

## Lähteet

## Aiheesta muualla
* 
* Eli Roth – History of Horror amc.com